b'\n_START_ARTICLE_\nBioperubatan\n_START_PARAGRAPH_\nBioperubatan (bahasa Inggeris: Biomedicine) merupakan ilmu dan penyelidikan yang merangkumi perubatan, perubatan veterinar, odontologi dan sains biologi asas seperti biokimia, biologi sel, genetik, zoologi, botani dan mikrobiologi._NEWLINE_Bioperubatan lebih menjurus kepada teori, ilmu dan penyelidikan daripada amalan perubatan. Bidang ini menghasilkan ubat baru dan kefahaman yang lebih mendalam terhadap mekansime pelbagai penyakit. Oleh itu, bioperubatan merupakan asas aplikasi, diagnosis dan perawatan perubatan.'